Zuma sal vyf jaar termyn voltooiPresident Jacob Zuma Foto: GCIS President Jacob Zuma sal sy vyf jaar termyn voltooi, ondanks ŉ besorgdheid oor sy gesondheid, het die Sunday Times berig. “Daar is geen aanduiding dat ons bekommerd moet wees oor die president se gesondheid nie,” het Zizi Kodwa, woordvoerder vir die ANC, aan die koerant gesê. “Die president is gesond, maar hy het rus nodig.” Volgens anonieme bronne word Zuma se swak gesondheid aan ŉ harttoestand, diabetes, hoë bloeddruk en uitputting toegeskryf. Zuma het vroeër vandeesmaand 10 dae lank gerus nadat hy ŉ lekgotla van die Nasionale Uitvoerende Komitee bygewoon het. -SAPA